"Re itse se fa moithuti a kgona go : bontsha ditsela tse di farologaneng tsa go buisa le go lebelela gore a kgone go tlhaloganya le go bontsha kgatlhego : botsa dipotso go dira diponelopele ; buisa ditlhangwa ka bonako go tlhaola dintlhakgolo ka go buisa ditlhogo , matseno , ditemana tsa ntlha , dipolelo tsa matseno tsa ditemana ; tlodisa matlho mo ditlhangweng go batla dintlha tsa tlaleletso ; buisa ka thelelo le ka kelotlhoko go ya ka maitlhomo le tiro ; sobokanya dikakanyokgolo le tsa tlaleletso ka go kwala ka dintlha le / kgotsa go kwala ditemana ; tsaya tshwetso ka bokao jwa mafoko a a sa tlwaelegang kgotsa ditshwantshiso mo mefuteng e e farologaneng ya ditlhangwa ka go dirisa kitso ya thutapuo , bokgoni jwa go kgaoganya mafoko ka dinoko fa o buisa , bokao go ya ka tiriso ya mafoko , modumo , mmala , popego , kemo le tiriso ya maikutlo ; buisa gape , lebelela gape , boeletsa go tlhotlheletsa go tlhaloganya . "